IHL วิ่งสวนตลาด! บวกกว่า 6% โบรกฯ แนะซื้อ วางเป้า 13 บ. ลุ้นกำไรปีนี้โตกระฉูด
IHL วิ่งสวนตลาด! บวกกว่า 6% โบรกฯ แนะซื้อ วางเป้า 13 บ. ลุ้นกำไรปีนี้โตกระฉูด ล่าสุด ณ เวลา 16.05 น. อยู่ที่ 12.40 บาท บวก 0.70 บาท หรือ 5.98% สูงสุดที่ 12.50 บาท ต่ำสุดที่ 11.60 บาท ด้วยมูลค่าซื้อขาย 137.09 ล้านบาท 
19 ม.ค. 2561

ผู้สื่อข่าวรายงานว่า ราคาหุ้น บริษัท อินเตอร์ไฮด์ จำกัด (มหาชน) หรือ IHL ล่าสุด ณ เวลา 16.05 น. อยู่ที่ 12.40 บาท บวก 0.70 บาท หรือ 5.98% สูงสุดที่ 12.50 บาท ต่ำสุดที่ 11.60 บาท ด้วยมูลค่าซื้อขาย 137.09 ล้านบาท ขณะที่ดัชนีตลาดหุ้นไทยโดยรวมลบ 0.21%

ด้าน บล.กรุงศรี ระบุในบทวิเคราะห์ แนะนำ “ซื้อ” IHL ให้ราคาเป้าหมาย 13 บาท โดยคาดกำไรปกติไตรมาส 4/60 เพิ่มขึ้นทำสถิติสูงสุดเป็นประวัติการณ์ จากยอดขายเบาะหนังรถยนต์และฟอกหนังเพิ่มขึ้น ขณะที่ปีนี้คาดกำไรสุทธิยังเติบโตในระดับสูงเนื่องจากจะรับรู้รายได้จากโรงงานใหม่ที่เพิ่มขึ้นกว่าเท่าตัวเข้ามาเป็นปีแรก